Odvetniška zbornica Slovenije, Odvetniška akademija OZS, Evropski svet odvetniških zbornic in Pravna fakulteta Univerze v Mariboru

organizirajo

okroglo mizo ob sprejemu

**KONVENCIJE O VARSTVU ODVETNIŠKEGA POKLICA**

**Kdaj: Ponedeljek, 9. junija 2025, s pričetkom ob 10.00 uri**

**Kraj: Velika predavalnica AUDITORIUM MAXIMUM, Pravna fakulteta Maribor**

Odbor ministrov Sveta Evrope je je dne 12.3.2025 sprejel Konvencijo o varstvu odvetniškega poklica, ki bo odprta za podpis 13. maja 2025 in za uveljavitev potrebuje podpis vsaj osmih držav članic. H konvenciji lahko pristopijo tudi države, ki niso članice Sveta Evrope. Namen konvencije je okrepiti zaščito pravice do neodvisnega opravljanja odvetniškega poklica brez diskriminacije, neupravičenega oviranja, vmešavanja, napadov, groženj, nadlegovanja ali ustrahovanja. Predvideva tudi poseben mehanizem za učinkovito izvajanje določb, državam pa nalaga obveznost zagotavljati neodvisnost odvetniškega poklica.

Kljub temu, da morda stanje v Sloveniji in ostalih državah EU izgleda dobro, je tudi tu vse več posegov v svobodno izvajanje odvetniškega poklica zato ne smemo misliti, da so pravice nekaj samoumevnega. Ne gre prezreti nevarnosti, ki pretijo neodvisnosti odvetnikov kot so različni pritiski (državni, politični in ekonomski). Med pritiske lahko uvrstimo tudi medijske pritiske in slapp tožbe. Zato je treba ob rob konvenciji širše voditi razpravo o pomenu odvetništva, ne samo v odvetniškem krogu. Pri zagotavljanju osnovnih postulatov odvetništva je prisoten tudi javni interes, zlasti v luči zagotavljanje pravne države in dostopa do pravnega varstva in ohranjanja zaupnosti, to so postulati, ki so namenjeni vsem prebivalcem in ne varujejo zgolj odvetništva. Naloga univerze je pri tem učenje o ciljih odvetništva in o pomenu človekovih pravic in s tem osveščanje širše javnosti, kaj pomenijo ti postulati za vsakega prebivalca.

**Razprava je namenjena vsej zainteresirani javnosti.**

**Vljudno vabljeni in veselimo se srečanja z vami!**

**PROGRAM**

**Uvodna predstavitev**

**Prof. dr. Gregory Fox**, Wayne State University, visiting scholar Max Planck Institute Heidelberg: Teoretični uvod v nastajanje in uveljavljanje multilateralnih konvencij.

**Okrogla miza**

**Moderator okrogle mize: odvetnik Janez Starman**, predsednik Odvetniške zbornice Slovenije

**Panelisti:**

* odvetnik **mag. Roman Završek**, podpredsednik CCBE,
* **Matija Vidmar**, Stalno predstavništvo RS pri Svetu Evrope,
* **prof. dr. Petra Weingerl**, Pravna fakulteta Univerze v Mariboru,
* novinarka **mag. Nataša Markovič.**